

|  |  |  |
| --- | --- | --- |
| Maksejõuetuse teenistus |  | 18.09.2025  Tsiviilasi nr 2-25-9476 |

**Ettepanek avalikuks uurimiseks**

Harju Maakohtu menetluses on CS-Aware Corporation OÜ (registrikood 16083086) pankrotiavaldus. Võlgnikul ei jätku vara pankrotimenetluse kulude katteks. PankrS § 30 lg-s 1 nimetatud deposiiti ei ole makstud.

Kohus ei ole ajutise halduri aruande alusel tuvastanud märkimisväärseid asjaolusid, mis võiksid viidata olulisele avalikule huvile. Kuritegu, raskeid juhtimisvigasid ega võimalikke tagasivõidetavaid tehinguid tuvastatud ei ole, ehkki mõned tehingud võivad vajada edasises menetluses täiendavat analüüsi. Maksuvõlad puuduvad.

Maksejõuetuse põhjuseks on muud asjaolud, st eelkõige ebaõnnestunud äriplaan. Võlgnikul on kohustusi vähemalt 713 413,87 euro ulatuses, sh 130 000 eurot juhatuse liikme ees. Võlgniku esitatud võlanimekirja järgi on võlausaldajad pärit välismaalt (Austria, Suurbritannia, Itaalia, Kreeka, Taani, Belgia, Saksamaa). Varaks on võlgnikul arvelduskontol asuv 1 947,30 eurot.

**Kohus teeb Teile PankrS § 30 lg 5 alusel ettepaneku esitada avaldus võlgniku pankrotimenetluse läbiviimiseks avaliku uurimisena. Soovi korral palun avaldus esitada hiljemalt 20.10.2025.**

Lugupidamisega

/*allkirjastatud digitaalselt*/

Priit Lember

Kohtunik